b'\n_START_ARTICLE_\nSovke\n_START_SECTION_\nOpis\n_START_PARAGRAPH_\nSovke so sorazmerno veliki in \xc4\x8dokati no\xc4\x8dni metulji z mo\xc4\x8dno dlakavim telesom, katerih gosenice se podnevi skrivajo v povr\xc5\xa1inskem sloju tal ali v talnih razpokah, v mraku pa prilezejo iz skrivali\xc5\xa1\xc4\x8d in se hranijo na gostiteljskih rastlinah. Metulji imajo trioglata, sorazmerno ozka rjavo siva prednja in nekoliko svetlej\xc5\xa1a, obi\xc4\x8dajno siva, zadnja krila. Zadnja krila so enobarvna, prednja pa imajo vedno za posamezno vrsto zna\xc4\x8dilne lise in \xc4\x8drte. Obi\xc4\x8dajno so tako metulji, kot gosenice sovke sivkaste do rjave barve. Telo gosenic je golo in je prekrito z voskom, v dol\xc5\xbeino pa dose\xc5\xbeejo dol\xc5\xbeino do okoli 45 mm in se v primeru nevarnosti zvijejo v klob\xc4\x8di\xc4\x8d.'